OpenLLM-France/wikimedia huggingface dataset:
# Paulilatino

Paulilatino Italiako udalerri bat da. Oristanoko probintzian kokatuta dago, Sardinia eskualdean. 2.107 biztanle ditu, 103,85 kilometro koadroko azaleran banatuta.

## Mugakideak

Paulilatinok honako udalerri hauekin egiten du muga:
Bauladu Bonarcado Ghilarza Solarussa Villanova Truschedu Abbasanta Fordongianus Santu Lussurgiu Zerfaliu

## Kanpo estekak

* Datuak: Q387222
* Multimedia: Paulilatino / Q387222
# Paulien De Groote

Paulien De Groote (Oudenaarde, 1973ko otsailaren 19a - Bonheiden, 2018ko uztailaren 5a) belgikar politikaria izan zen.
De Groote emakume transgeneroa zen. Belgikako Eén telebista-kate publikoak Ganteko Unibertsitate Ospitalearekin elkarlanean egin zuen M/V/X transgeneroei buruzko dokumentalean parte hartu eta gero egin zen ezagun.
Udal politikagintzan aritu zen. 2018. urtearen hasieran Open Vlaamse Liberalen en Democraten alderdiaren 2018ko urriko udal haustekundeetarako hautes-zerrendan egongo zela jakinarazi zen. Alderdiko lehen hautagai transgeneroa izan zen.
De Grootek hedabideen arreta erakarri zuen pertsona transgeneroek izaten dituzten arazoak nabarmenduz. Sexua berresleitzeko ebakuntza egin gabe izenez aldatzea ahalbidetzen zuen belgikar legeaz baliatuz, herrialdean izenez aldatu zuen lehen pertsona transgeneroetako bat izan zen. Udalerri eta enpresa batzuek prozedura horren inguruan zuten ezezagutza ohartarazi zuen.
2018ko uztailaren 5ean hil zen.

## Erreferentziak

* ↑ (Nederlanderaz) Verbeeck, Antoon. (2018-01-18). «Eerste transgender op kieslijst Open Vld» Het Laatste Nieuws (Noiz kontsultatua: 2019-04-07).
* ↑ (Nederlanderaz) «Transgender Paulien De Groote overleden» De Standaard 2018-07-07 (Noiz kontsultatua: 2019-04-07).
* Datuak: Q55824557
# Paulicéia

Paulicéia Brasilgo udalerri bat da, São Pauloko estatuan kokatua. 7.955 biztanle ditu 374,091 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1649677
* Multimedia: Pauliceia / Q1649677
# Pauli Arbarei

Pauli Arbarei Medio Campidanoko (Sardinia, Italia) udalerria da.

## Kanpo estekak

* Datuak: Q287917
* Multimedia: Pauli Arbarei / Q287917
# Paulias Matane

Sir Paulias Nguna Matane (Ekialdeko Britainia Berria, 1931ko irailaren 21a - ibidem, 2021eko abenduaren 12a) papuagineaberriar kazetari, idazle, diplomazialari eta politikaria izan zen. Papua Ginea Berriko 8. gobernadore orokorra izan zen 2004tik 2010era.
Irakasleak prestatzeko eskoletan ikasi zuen eta eskoletako ikuskatzaile teknikoa izan zen. Bere herrialdeko enbaxadore ere izan zen Nazio Batuetan. Gobernadore orokorra izan zen 2004tik 2010era.

## Lanak

* Kum Tumun of Minj, Melbourne: Oxford University Press, 1966 (Stories of Our People).
* What Good is Business? Here are Some Answers, Madang: Kristen Pres [1972].
* Aimbe, the Challenger, Port Moresy: Niugini Press, 1974.
* Aimbe, the School Drop-out, Rabaul: Toksave na Buk Dipatmen, United Church, New Guinea Islands Region, 1977.
* Aimbe, the Magician, New York: Vantage Press, 1978.
* Aimbe, the Pastor: A Novel, Hicksville, New York: Exposition Press, 1979.
* Two Papua New Guineans Discover the Bible Lands, Rabaul: Trinity Press, 1987.
* To Serve With Love, Mount Waverley, Victoria: Dellasta Pacific, 1992.
* Let's Do It PNG! Inspirational Messages, Mount Waverley, Victoria: Dellasta Pacific, 1994.
* Trekking Through the New Worlds, New Delhi: UBS Publishers' Distributors Ltd., 1995.
* My Childhood in New Guinea, Melbourne: Oxford University Press, 1996.
* 40th Anniversary: Amazing Discoveries in 40 Years of Marriage, Port Moresby: Sir Paulias Matane, 1996.
* Chit-Chat, South Melbourne: Addison Wesley Longman, 1996.
* Pawa na pipel! People and Power in Papua New Guinea, Woollahra, N.S.W.: Aid/Watch, [1996].
* Laughter Made in PNG, New Delhi: UBSPD, 1997.
* Voyage to Antarctica, New Delhi: UBSPD, 1997.
* The Other Side of Port Moresby in pictures, New Delhi: UBSPD, 1998.
* A Trip of a Lifetime, Boroko: Sir Paulias Matane, 1998.
* Management Problems in PNG: Some Solutions, New Delhi: UBSPD, 2000.
* Management for Excellence, New Delhi: UBSPD, 2001.
* Ripples in the South Pacific Ocean, New Delhi: CBS Publishers & Distributors, 2003.
* Time Traveller: A Journey Through the Heart of Papua New Guinea, Port Moresby: Cassowary Books, 2005.
* Papua New Guinea: Land of Natural Beauty and Cultural Diversity, New Delhi: CBS Publishers & Distributors, 2005.
* Laughter: Its Concept and Papua New Guineans, New Delhi: CBS, 2007.
* Understanding Papua New Guinea, New Delhi: Scientific International, 2013. Joint author: M. L. Ahuja.
* Books for National Development, New Delhi: MEDTEC, an imprint of Scientific International Pvt. Ltd., [2013]. Joint author: M. L. Ahuja.
* Christianity: Faith and Holy Days, New Delhi: MEDTEC, an imprint of Scientific International Pvt. Ltd., 2014. Joint author: M. L. Ahuja.

## Kanpo estekak

* Datuak: Q471229
* Multimedia: Paulias Matane / Q471229
# Pauliena Rooijakkers

Pauliena Rooijakkers (Venray, 1993ko maiatzaren 12a) herbeheretar txirrindulari profesional bat da. Gaur egun Liv Racing–Xstra taldean lasterka egiten du.
2022ko Euskal Herriko Emakumezkoen Itzuliaren txapeldunordea izan zen.

## Palmaresa

2012
* Gracia-Orlová
2017
* Tour cycliste féminin international de l'Ardèche: etapa 1
2019
* 3. Donostiako Klasikoan
2021
* 7. Donostiako Klasikoan
2022
* Durango-Durango Emakumeen Saria
* 2. Euskal Herriko Itzulian
2023
* 10. Euskal Herriko Itzulian

## Taldeak

* 2012–2013: Dolmans–Boels
* 2014–2017: Parkhotel Valkenburg Continental Team
* 2018–: Liv Racing–Xstra

## Kanpo estekak

* Datuak: Q19577695
* Multimedia: Pauliena Rooijakkers / Q19577695
# Patxi Barko

Francisco Javier Patxi Barko Alzaa (Donostia, 1959ko abuztuaren 29a), euskal antzezle eta zuzendaria da.

## Biografia

Zineman, telebistan eta baita antzerkigintzan ere, gidoilari, zuzendari eta antzezle lanetan aritu da hainbat urtean Patxi Barco. Antzerkigintzari dagokionez, D´Artagnan antzerki lanean parte hartu zuen 1993an. 1986. urtean Crímenes y locuras de Lope de Agirre obran lan egin zuen. 1997tik aurrera Ttantaka taldearen Shakespeare osoa antzerki lanean parte hartu du, besteak beste. Zineman, berriz, Albaniaren konkista (1983), La monja alférez (1986) eta El polizón del Ulises (1991) filmetan aritu da, beste batzuen artean.
Zinema zuzendari bezala Pase negro film laburra aurkeztu zuen 1999an Donostiako Zinemaldiko Zabaltegi sailean, eta lan horrek Europa saria eskuratu zuen urte bereko Bartzelonako Curt Fictions film laburren lehiaketan. Telebistan, antzezteaz eta gidoiak idazteaz gainera, errealizadore bezala ere ibilitakoa da. TVEko La Bola de Cristal (1990) programaren gidoilari izan zen eta Bertan Zoro ETBko programan zuzendari, gidoilari eta antzezle bezala aritu zen. ETBko Bi eta bat (1993) zein Jaun ta Jabe (1996) telesailetan antzezle lanetan aritutakoa da. Errealizadore bezala Igeldo Produkzioak ETBrako prestatu duen Teilatupean telesailaz arduratu da 2000. urtean.

## Filmografia
### Zuzendaria

* Sabin (2014)
* Dragoi Ehiztaria (2010)
* El final de la noche (2003)
* Kilker Dema (2003)
* Jaun ta Jabe (1996)
* Bi eta bat (1993)
* Bertan Zoro (1992)

### Antzezlea
#### Zinema

* Todos estamos invitados (2008)
* Mi hijo Arturo (2001)
* El hombre de al lado (1996)
* Karlistadaren kronika 1872-1876 (1988)
* Eskorpion (1988)
* La monja alférez (1987)
* El polizón del Ulises (1987)
* A los cuatro vientos (1987)
* The Hit (1984)
* Albaniaren konkista (1984)

#### Telebista

* Sin tetas no hay paraíso (2008)
* Mi querido Klikowsky (2005-06)
* Amar en tiempos revueltos (2006)
* Javier ya no vive solo (2003)
* Periodistas (2001)
* Policías, en el corazón de la calle (2000)
* Hospital Central (2000)
* El zoo d'en Pitus (2000)
* Plats bruts (2000)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskadiko Filmategia. Barko Alzaa, Patxi. .
* Datuak: Q12265599
# Patxi Amezcua

Patxi Amezcua (Iruñea, 1968) nafar zinema zuzendari eta gidoigilea da.
Kazetaritza ikasi ondoren, Los Angelesera joan eta UCLAn gidoilari izateko ikasi zuen.

## Filmografia

* Séptimo (2013)
* 25 kilates (2008)
* Mus (2003)

## Erreferentziak

* ↑ Abizena Amezcua idaztea euskal herritar honen aukera pertsonala da. Izan ere, Euskaltzaindiak, euskara baturako, Amezkua onartu du deitura horren grafiatzat. Ikus Euskal Onomastikaren Datutegia.
* ↑ www.elblogdecineespanol.com
* Datuak: Q28472540
# Patxi Baztarrika

Patxi Baztarrika Galparsoro (Ataun, Gipuzkoa, 1958) hizkuntzalaria eta politikaria da. 2005eko uztailetik 2009ra eta 2012ko abendutik aurrera, Eusko Jaurlaritzako Hizkuntza Politikarako sailburuordea.

## Politika

Euskal Iraultzarako Alderdian (EIA) hasi zuen bere ibilbidea. Haren ondorengo izan zen Euskadiko Ezkerran (EE) ibili zen gero, eta alderdi horren 1990eko hamarkada hasierako krisian, Auñamendi ildotik sortu zen Euskal Ezkerra (EuE) alderdian ibili zen gero.
1999. urtean, Roman Sudupe Gipuzkoako Diputatu Nagusi zela, haren gabineteko buru izan zen. Suduperekin batera, EAJko zinegotzi izan zen Donostiako Udalean 2003tik hasitako agintaldian.

## Ibilbide profesionala

Euskal Herriko Unibertsitatean Filosofia eta Zientzietan lizentziaduna da.
1981. urtean hasi zen lanean Andoaingo Udalean, itzultzaile lanetan lehenbizi, euskararen normalizazioaren kontuetan apurka, eta udaleko hizkuntza teknikariaren plaza ofizialean azkenik. 1999. urtean Gipuzkoako Foru Aldundian kargu publikoan lanean hasi zenean hartu zuen eszedentzia Andoainen.
2005.eko uztailean izendatu zuten Hizkuntza Politikarako sailburuorde, Patxi Goenaga euskaltzaina ordezkatuz.

## Idazlanak

* "Babeli gorazarre" (Alberdania, 2010)

## Erreferentziak

* ↑ Berria, 2005.07.03
* ↑ Euskonews, 2007.05

## Kanpo loturak

* Patxi Baztarrika:"Elebitasunetik dator hizkuntza askatasuna gauzatzeko aukera" Elkarrizketa ARGIA astekarian 2010-08-01
* Datuak: Q12265600
# Patxi Beitia

Patxi Beitia (Eibar, Gipuzkoa, 1925- † Bermeo, 2007ko urtarrilaren 8) Kezka dantza taldeko zuzendaria, Alkartasuna Dantza taldeko sortzailea eta aurreskularia izan zen.

## Biografia

1925ean jaio zen Eibarren eta gazte-gaztetatik dantzatzea gustatzen zitzaion. 1931an hasi zen dantzan Eibarko Batzokian Gregorio Santa Cruz maisu zuela. Gerra ondoren, Educación y Descansoko taldearekin dantzatu zuen, Santa Cruzen esanetara orduan ere. 1947an, Eva Peronen aurrean aurreskua dantzatu zuen Madrilen.
Aurreskulari bikaina izan zen eta bere garaiko onenak ziren Donostia eta Bilboko aurreskulari handienekin lehiatu zen. 1959an Kezkako zuzendari izendatu zuten eta kargu horretan egon zen 1965ean ezkondu zen eta Bermeora bizitzera joan zen arte. 1976an, Bermeon, Alkartasuna dantza taldea sortu zuen.
2007ko urtarrilaren 8an hil zen Bermeon.

## Kanpo estekak

* Patxi Beitiaren biografia, Kezka dantza taldearen eskutik
* Datuak: Q12265601
# Patxi Apalategi

Patxi Apalategi Mendizabal (1945) euskal itzultzailea da. Ezaguna da batez ere XIX. mendeko Gustave Flaubert en obrak eta Hergéren Tintinen komikiak euskaratzeko lanari esker.

## Biografia

Parisen lizentziatu zen Soziologian eta Filosofian. Frantsesetik eta gazteleratik euskara ekarri ditu lan literarioak.

## Itzulpenak
### Frantsesetik

Gustave Flauberten lanaren itzultzailea da, eta Hergéren Tintinen abenturak ere itzuli izan ditu.
* Flaubert, Gustave: Madame Bovary, 1857
Madame Bovary, Ibaizabal, 1993 .
Madame Bovary, Elkar, 2012 >
Madame Bovary Mikel Garmendia / eizie.org, 2013-05-07
* Flaubert, Gustave: Un cœur simple, 1877
Flaubert, Gustave: Bihotz sinplea, Erein, 1996)
* Hergé¸ Objectif Lune, 1953
Ilargira bidean, Elkar,1986
* Hergé: On a marché sur la Lune, 1954
Ilargian oinez Hergé, Elkar 1985
* Hergé L'Affaire Tournesol, 1956
Tornasol arazoa, Mensajero ; Etor 1972
* Levi-Strauss, Claude: Anthropologie structurale 1958
Antropologia estrukturala, Klasikoak 1996

### Gazteleratik

* Delibes, Miguel: Viejas historias de Castilla la Vieja, 1964
Kastila Zaharreko kontu zaharrak La Primitiva Casa Baroja 1985
Kastila Zaharreko kontu zaharrak Hiria, 2002
* Pío Baroja: La leyenda de Jaun de Alzate, 1922
Altzateko jaun-en kontu zaharra, La Primitiva Casa Baroja 1986
* Unamuno, Miguel de: Vida y Escritos del Dr. Rizal,
Rizal-i begira, La Primitiva Casa Baroja, 1986

## Erreferentziak

* 1 2 Nor da Nor Patxi Apalategi. .
* ↑ Madame Bovary testu osoan. .
* ↑ Juaristi, Felipe. (1994). Maisu lana Felipe Juaristi / El Diario Vasco, 1994-03-19. .
* ↑ Garmendia, Mikel. (2013-05-07). Madame Bovary. Kritika Mikel Garmendia / eizie.org, 2013-05-07. .
* ↑ Bihotz sinplea testu osoan. .
* ↑ Rojo, Javier. (1996). Flauberten itzulpena Javier Rojo / El Correo, 1996-11-14. .
* ↑ Antropologia estrukturala, testu osoan. .
* ↑ Kastila Zaharreko kontu zaharrak,1985, testu osoan. .
* ↑ Camino, Iñaki. (1986). Kritika: Kastila zaharreko kontu zaharrak Iñaki Camino / Argia, 1986-02-09. .
* ↑ Kastila Zaharreko kontu zaharrak,2002 testu osoan. .
* ↑ Juaristi, Felipe. (2002). Txokotik mundura Felipe Juaristi / El Diario Vasco, 2002-09-29. .
* ↑ Estankona, Igor. (2002). Bueltan datorren liburu bat Igor Estankona / Deia, 2002-03-22. .
* ↑ Altzateko Jaun-en kontu-zaharra, testu osoan. .
* ↑ Rizal-i begira, testu osoan. .
* Datuak: Q77721356
# Patxi Astibia

Francisco Astibia Olano (Leitza, 1943ko urtarrilaren 24a), aizkoraren munduan Patxi Astibia, nafar aizkolaria da, historiako hoberenetako bat.

## Bizitza

Patxi Astibia Leitzako Donmartinborda baserrian sortu zen. Luziano eta Pedro anaiak ere aizkolariak izan ziren. 14 urte zituenean mendiko lanean hasi zen. 16 urterekin Espainiako gazte mailako txapelketa irabazi zuen. 1963ko martxoaren 3an aurreneko apustua jokatu eta irabazi zuen, Legasako Esteban Sarratearen aurka. Handik aurrera aizkora serio hartu eta apustu franko jokatu zuen. 1968ko martxoaren 31n Ramon Latasaren aurkako apustu gogoangarria jokatu zuen Tolosako zezen plazan, kanako launa enbor moztera. Astibia nagusitu zen, ordu bat, minutu bat eta 9 segundoko denborarekin, ordura arteko markarik hoberena, 1903tik Atxunberriak zuena 15 minutuan hobetuz. Urte haietan aizkora apustu dexente jokatu zituen, eta buruz-buruko guztiak irabazi. 1972an, mendian lanean ari zelarik, istripu larria izan zuen. Sendatu bazen ere, 34 urterekin erretiratu zen. 1960ko hamarkadan oso ezagun egin zen, TVEko La unión hace la fuerza saioan parte hartu zuelako.

## Lorturiko sariak

* Espainiako Txapelketa (3): 1968, 1969, 1971
* Gazte mailako txapelketa (1): 1959
* Euskadiko Txapelketa (1): 1968

## Erreferentziak

* 1 2 3 Mazkiaran, Nerea. El hacha brilla en Leitza con Patxi Astibia. (Noiz kontsultatua: 2017-11-20).
* ↑ Antton Espelosin (2009): Aizkora apustuak eta txapelketak.

## Kanpo estekak

* Lasarte, Manuel, Plaza-gizonak, 56-62. orrialdeak, Auspoa Liburutegia, euskaltzaindia.org
* (Gaztelaniaz) Astibia Olano, Francisco, Auñamendi Eusko Entziklopedia, aunamendi.eusko-ikaskuntza.eus
* Datuak: Q12265596
# Palestinako Landa Historia Proiektua

Palestinako Landa Historiaren Proiektua kulturalki eta zientifikoki garrantzitsua den Palestinako landa-historiari eta -ondareari buruzko informazioa dokumentatu, gorde, aztertu eta argitaratzeko Roy Maromen etengabeko ahalegina da. Corpusak ahozko historiako 1.300 elkarrizketa baino gehiago biltzen ditu, 700 bat komunitate palestinarren ezagutza biltzen dutenak. Beshara Doumani historialari palestinarrak ahozko historiak "palestinarrak historian sartzeko" duen garrantzia azpimarratu zuen, eta Kobi Peled historialari israeldarrak, berriz, palestinarren ahozko historiako proiektu gehienak Nakban zentratzen direla adierazi zuen, horien kausak eta ondorioak barne. "Bere misioaren arabera, Palestinako Landa Historiak Palestinako geografia historikoa, genealogiak, toponimia, arkeologia, nekazaritza-praktikak, tradizioak eta loreak dokumentatu nahi ditu. 2022ko urrira arte, proiektuak 700 herri palestinar dokumentatu ditu, historikoki Israel/Palestinan bizi izan diren tokien % 65 inguru. Azkenik, mende bat baino gehiagoko historia pertsonalak eta otomandar, britainiar, jordaniar eta israeldarren agintepeko bizitzaren oroitzapenak ere baditu.

## Palestinako Ahozko Historiaren Artxiboa proiektua

Palestinako Ahozko Historiaren Artxiboa (POHA) proiektua, Beiruteko Amerikar Unibertsitatean oinarritua, 2011n jarri zen martxan, Libanon bizi diren lehen belaunaldiko errefuxiatu palestinarrek ahozko historiako mila testigantza baino gehiago digitalizatu, aurkitu, katalogatu eta eskuratzeko. Elkarrizketek eta grabatutako beste adierazpen batzuek lente baliotsu bat eskaintzen dute, Palestinako historia modernoaren hausturaren une zehatz bat aztertzeko, ordezkaritza gutxiko ikuspegi sozial eta kulturaletik. Txosten honek agerian uzten ditu POHAren proiektua planifikatzeko eta ezartzeko erabaki metodologikoak, errefuxiatuen kontakizunen ahozkotasuna eta berehalakotasuna zaindu nahi duen oinarrizko artxibo digital gisa. Artxiboak Palestinako eta, oro har, Ekialde Hurbileko ikasketetan interesa duten adituak inplikatu nahi ditu, pertsonengan zentratutako ikuspegi artxibistiko zabalago baten esparruan, metodologia etnografiko dialektiko bat jorratzeko eta Nakbaren narrazio bat "barrutik" sortzeko.

## Erreferentziak

* ↑ Marom, Roy (2022). "The Palestinian Rural History Project (PRHP): Gazetteer of Documented Villages."
* ↑ "Narrating Palestine: The Palestinian Oral History Archive Project" Palestinar Ikasketetako Insitutoa.

## Kanpo estekak

* Datuak: Q118943756
# Palestinako bandera

Palestinako bandera (arabieraz: علم فلسطين) tamaina bereko hiru errenkada horizontalez osatzen da (beltza, zuria eta berdea, goitik behera); mastatik gertuen dagoen aldean kokatzen den hiruki gorri batekin lotuta. Bandera hau panarabiar koloreetatik dator eta Palestinako Estatua eta herri palestinarra irudikatzeko erabiltzen da. 1964ko maiatzaren 28an onartu zuen lehen aldiz Palestinaren Askapenerako Erakundeak. Banderaren eguna irailaren 30ean ospatzen da.
Bandera Siriako Baath Alderdi Arabiar Sozialista-renaren antzekoa da, forma eta kolore berak erabfiltzen baititu. Baina neurriaren proportzioa desberdina da; izan ere, Palestinakoarena 1:2 da, eta Siriarrak, aldiz, 2:3-ko proportzioa du. Baita Irak eta Jordaniako Arabiar Federazioarena ere, triangelua du desberdina. Horrez gain, Arabiar Iraultzan ere oinarritzen dira beste zenbait. Besteak beste, Jordaniakoa eta Saharar Errepublikako bandera ere oso antzekoak dira.

## Jatorria

Arabiar nazionalista palestinarrek XX.mendearen lehen erdian erabili zuten bandera Arabiar Iraultzakoari dagokio. Horren jatorria eztabaidagarria bezain mitologikoa da. Bertsio batean, koloreak Istanbulgo "Literatur Klub" arabiar nazionalistak aukeratu omen zituen 1909an. Beste batean Gazte Elkarte Arabiarretik etor litekeela esaten da. Baita Sir Mark Sykesek diseinatu zuela ere, Erresuma Batuko Atzerri Ministeriokoak.

## Israelen debekuak

1967an, Sei Eguneko Gerraren ondoren, Israelgo estatuak bandera palestinarra debekatu zuen Gazako zerrenda okupatuan eta Zisjordanian. 1980ko lege batek debekatu egin zituen "esanahi politikoa" zuten artelanak, eta palestinarrak atxilotu zituzten horiek erakusteagatik.
Debekua 1993an Osloko Bake Akordioak sinatu ondoren ezarri zen. 2014tik, Israelgo poliziak bandera bat konfiskatzeko eskumena du, terrorismoaren alde erabiltzen bada edo ordena publikoa nahasten bada, eta poliziak bandera palestinarrak konfiskatu ohi ditu. 2023ko urtarrilean, Itamar Ben-Gvir Segurtasun Nazionaleko ministroak poliziari agindu zion bandera espazio publikoetan erakustea debeka zezan.

## Bandera historikoak

* 1936tik 1939ra erabilitako bandera.
* Arabiar Ligak 1945etik 1955era gutxi gorabehera erabili zuen bandera.
* Palestina Osoko Gobernuak erabili zuen bandera.
* 1948tik 1964ra erabilitako bandera.
* Palestinaren Askapenerako Erakundeak 1980ko hamarkadara arte erabili zuen bandera.

## Erreferentziak

* ↑ «Palestinians celebrate Flag Day marking two years since hoisting it at UN» Wafa Agency.

## Kanpo estekak

* Datuak: Q191731
* Multimedia: National flag of Palestine / Q191731
# Palestinako Jihad Islamikoa

    Artikulu hau Palestinako erakundeari buruzkoa da; beste esanahietarako, ikus «Jihad Islamikoa».
Palestinako Jihad Islamikoa (arabieraz: حركة الجهاد الإسلامي في فلسطين‎, Harakat al-Jihād al-Islāmi fi Filastīn) Palestinako erakunde islamista da, 1981ean sortua. Hamas eta beste erakundeekin batera, Osloko Ituna gaitzesten du. Estatu bien konponbidearen aurkakoa, Jihad Islamikoaren bere helburu nagusia Israel suntsitzea eta Palestinan estatu islamiko bat ezartzea da.

## Erreferentziak

* ↑ Berria. Estilo Liburua. .
* ↑ (Ingelesez) Australian National Security. Palestinian Islamic Jihad. .
* ↑ (Ingelesez) «Who are Islamic Jihad?» BBC 2009-3-27.

## Kanpo estekak

* Datuak: Q117907
* Multimedia: Islamic Jihad Movement in Palestine / Q117907
# Palestinako Kultura Ministerioa

Palestinako Kultura Ministerioa Palestinan kultur jarduerak eta ekimenak sustatu eta babesteaz arduratzen den gobernu-erakundea da. 1994an ezarri zen, Osloko Akordioak sinatu ondoren, eta Palestinako Agintaritza lurralde okupatuetako zuzendaritza-organotzat onartu zuen. Gaur egungo Palestinako Kultura ministroa Atef Abu Saif da.
Ministerioa arduratzen da politika kulturalak egiteaz eta aplikatzeaz, Palestinako ondarea eta tradizioak zaintzeaz eta Palestinako arte eta kultura sustatzeaz, bai nazio mailan bai nazioartean. Kultura azpiegiturak garatzen ere laguntzen du, museoen, kultura-zentroen eta antzokien eraikuntza barne.
Ministerioaren lanak kultur ekitaldiak, jaialdiak eta erakusketak antolatzea eta artista eta kultur erakundeei finantza-laguntza ematea. Beste herrialde eta kulturekiko kultura-trukea eta elkarrizketa ere sustatzen ditu.

## Erreferentziak

* ↑ State of Palestine - Council of Ministers. .
* ↑ CoR - Palestine Culture. .
* ↑ UNESCO Ramallah Office and the Palestinian Ministry of Tourism and Antiquities celebrate the inscription of two Palestinian World Heritage sites. .

## Kanpo estekak

* Datuak: Q56121249
* Multimedia: Ministry of Culture (State of Palestine) / Q56121249
# Palestinako Liburutegi Nazionala

Palestinako Liburutegi Nazionala (arabieraz: المكتبة الوطنية الفلسطينية‎) Ramallahn dago, Zisjordania eremuan. 2019an ireki zuten eta Surda herrian dago, Ramallahtik gertu. Liburutegiak 4.700 metro koadroko azalera du eta Palestinako kultur ondarearen eta ezagutzaren gordailua da.
Ehab Bessaiso da Palestinako Liburutegi Nazionaleko lehendakaria eta 2019an hartu zuen kargua. Liburutegia Liburutegien Elkarte eta Erakundeen Nazioarteko Federazioko kide da 2023ko urtarrilaz geroztik.
Liburutegiko bilduman liburuak, aldizkariak, eskuizkribuak, mapak, argazkiak eta Palestinako historia, kultura eta gizartearekin zerikusia duten bestelako materialak daude. Gatazka arabiar-israeldarrarekin eta diaspora palestinarrarekin lotutako materialak ere jasotzen ditu liburutegiak. Palestinako liburutegirik handiena da eta 200.000 liburu eta bestelako artikulu baino gehiago ditu.
Palestinako Liburutegi Nazionalak hainbat erronkari egin behar die aurre: finantziazio mugatua, langilegoa eta baliabideak, eta egungo israeldar-palestinar gatazkaren ondorioz materialak eskuratzeko mugak. Erronka horiek gorabehera, liburutegiak paper garrantzitsua izaten jarraitzen du Palestinako kultura-ondarearen zaintzan eta mundu osoko palestinarrentzat eta ikertzaileentzat informazioa iturri gisa.

## Erreferentziak

* ↑ (Ingelesez) Palestinian National Library to Replace Hospitality Palace, Spurs Debate Rather than Celebration. .
* ↑ (Ingelesez) The National Library of Palestine receives its first collection of historical photographs documenting Palestine. .
* ↑ (Ingelesez) Palestinians to turn presidential palace into national library. 27 August 2017.
* ↑ (Ingelesez) Palestinian National Library to collect Palestine's scattered archives - Al-Monitor: Independent, trusted coverage of the Middle East. 24 October 2019.
* ↑ (Ingelesez) Kholi, Alaa. (2019). Palestine National Library. .
* ↑ https://mds.marshall.edu/cgi/viewcontent.cgi?article=1055&context=lib_faculty

## Kanpo estekak

* Datuak: Q56376819
* Multimedia: Palestinian National Library / Q56376819